**Kézvédelem**

A kézvédő eszközök közé az egyujjas, a két- és a háromujjas kesztyűk, valamint az ötujjas kesz­tyűk, a tenyér-, a kar- és az alkarvédők, a csuklószorítók, az érmelegítők, és az ujj-, a vállvédők tartoznak.

A védőkesztyűk kiválasztásánál követendő szempontok:

* a veszély és ártalom típusa és mértéke, különös tekintettel azok egyidejű jelenlétére,
* a kézben tartott tárgy formája és mérete esetleg anyaga, felülete
* a munkavégzés közben tett mozdulatok jellege
* a környezet hatása.

A legjellemzőbb veszélyek a

* mechanikai hatások, ezen belül a szúró, vágó, dör­zsölő és koptató hatás,
* különféle vegyi hatások, így a savak, lúgok, maró anyagok, zsírok, olajok, szerves oldószerek, alkoholok, mérgek,
* a szélsőséges hőhatások sugárzó és kontakt formában,
* a rezgések,
* a villamos jelenségek, így az áramütés, az ívhatás, a sztatikus feltöltődés,
* valamint a biológiai tényezők.

A kézvédelem egyéni védőeszközökre vonatkozó legfontosabb szabványok:

|  |  |
| --- | --- |
| **Szabvány száma** | **Szabvány megnevezése** |
| MSZ EN 374-1 | Védőkesztyűk vegyszerek és mikroorganizmusok ellen. 1.rész: fogalom-meghatározások és teljesítmény követelmények |
| MSZ EN 374-2 | Védőkesztyűk vegyszerek és mikroorganizmusok ellen. 2.rész:a behatolási ellenállás meghatározása |
| MSZ EN 374-3 | Védőkesztyűk vegyszerek és mikroorganizmusok ellen. 3.rész: a vegyszerek átbocsátásával szembeni ellenállás meghatározása vizsgálati követelményei |
| MSZ EN 388 | Védőkesztyűk mechanikai kockázatok ellen. |
| MSZ EN 407 | Termikus kockázatok (hő és/vagy tűz) ellen védő kesztyűk. |
| MSZ EN 420 | Védőkesztyű. Általános követelmények és vizsgálati módszerek |
| MSZ EN 60903 | Feszültség alatti munkavégzés. Szigetelő anyagú kesztyűk (IEC 60903:2002 2003. évi helyesbítés, módosítva) |

**Valamennyi kesztyűnek biztosítani kell a kéz mozgásképességét!  
A bőrből készült termékek nem moshatók, vegyileg nem tisztíthatók!  
Az egy darabból készített védőeszközt soha nem szabad megtoldani!  
Késvágás- és szúrás ellen az ötujjas húsipari lánckesztyű alkalmas!  
Vegyi oldatba merített tárgyakhoz hosszú szárú, vegyszerálló védőkesztyűt kell viselni!**